Zanîngeha Mêrdînê
Zanîngeha Mêrdînê an jî Zanîngeha Artuklu ya Mêrdînê (navê fermî bi tirkî: Mardin Artuklu Üniversitesi, yê ku tê wateya Zanîngeha Ertuqî ya Mêrdînê) zanîngeha dewletê ya bajarê Mêrdînê ye. Di sala 2007an de hat sazkirin û di heyama akademîk a 2007-2008an de 83 xwendekar hebûn. Di sala 2009an de Enstîtuya Zimanên ku li Tirkiyeyê Dijîn (bi tirkî: Türkiye’de Yaşayan Diller Enstitüsü) hate damezirandin. Armanca vê enstîtuyê hînkirina zimanên kurdî (kurmancî û zazakî), erebî û suryanî ye. Rektorê Zanîngeha Mêrdînê Dr. Serdar Bedii Omay e (2010).